Doris Hare

Actores, canwr, dawnswraig a chomedïwr o Gymru oedd Doris Hare, MBE (1 Mawrth 1905 - 30 Mai 2000). Mae'n fwyaf adnabyddus am fod yr ail actores i bortreadu Mrs Mabel Mum Butler yn y comedi sefyllfa poblogaidd On the Buses ochr yn ochr â Reg Varney.The Telegraph 01 Mehefin 2000 Doris Hare  adalwyd 24 Hydref 2018

Ieuenctid
Ganwyd Hare ym Margod, Morgannwg. Roedd gan ei rhieni theatr gludadwy yn Ne Cymru ac roedd hi'n anochel y byddai hi'n rhan ohono, yn gwneud ei ymddangosiad cyntaf cyn troi'n dair blwydd oed yn y drama Current Cash. Bu hefyd yn ymddangos mewn cwmnïau ieuenctid ledled Prydain fel plentyn. Cyflwynodd act unigol fel Little Doris Hare, yn ymddangos mewn neuadd gerddoriaeth, cabaret, rifiwiau a phantomeimau. Roedd un o'i bum brawd, Bertie Hare a'i chwiorydd Betty Hare a Winifred Hare Braemer hefyd yn actorion a pherfformwyr.

Gyrfa fel oedolyn
Yn 1930, bu'r actores yn teithio yn The Show's The Thing, gan gymryd rhan a wnaed yn enwog gan Gracie Fields. Ym 1932, ymddangosodd hi yn y West End yn sioe Noël Coward, Words and Music Doris Hare just can't keep off the buses - People - Transdiffusion adalwyd 24 Hydref 2018 ar y cyd â John Mills. Ym 1936, ymddangosodd ar Broadway am y tro cyntaf yn Night Must Fall. Yn ystod yr Ail Ryfel Byd, ymunodd â Evelyn Laye i gyflwyno rifíw i'r milwyr a chyflwynodd Shipmate's Ashore ar raglen ar orsaf radio BBC Forces ar gyfer y Llynges Fasnachol, gan ennill MBE am ei chyfraniad ym 1946.

Ym 1963 ymunodd â'r Royal Shakespeare Company ac ym 1965 ymunodd â'r National Theatre yn yr Old Vic. Bu'n actio mewn dramâu gan Shakespeare, Shaw, Pinero, a Pinter.Guardian Obituaries Doris Hare adalwyd 24 Hydref 2018

Wedi gwrthod rôl Ena Sharples yn Coronation Street ym 1960, bu Hare yn chwarae Alice Pickens yn y gyfres ym 1969. Roedd hi i fod i briodi Albert Tatlock, ond ni fu'r briodas.Coronation Street Fandom Doris Hare adalwyd 24 Hydref 2018

Hefyd ym 1969, daeth Hare at sylw'r gynulleidfa teledu yn rôl Mrs Butler yn On the Buses, gan gymryd y rôl drosodd gan Cicely Courtneidge yn ail gyfres y comedi gan ITV. Bu'r gyfres yn rhedeg tan 1973 ac wedi ysbrydoli tair ffilm On the Buses (1971), Mutiny on the Buses (1972) a Holiday on the Buses (1973) lle cafodd Hare ail greu ei rôl sgrin fach ar y sgrin fawr.. Fe wnaeth y cast hefyd berfformio fersiwn llwyfan o'r gyfres boblogaidd yn Vancouver, British Columbia, Canada, ym 1988.

Yn 1974, treuliodd Hare flwyddyn yn y ffars West End, No Sex Please, We're British, a gwnaeth ei hymddangosiad llwyfan olaf yn 87 mlwydd oed, ym Mhaladiwm Llundain ochr yn ochr â John Mills mewn teyrnged i Evelyn Laye.

Enillodd Hare Gwobr Arbennig Clwb Amrywiaeth Prydain Fawr am ei chyfraniadau i fusnes adloniant ym 1982. Bu farw yn Denville Hall, cartref ymddeol i actorion yn Northwood, Llundain yn 2000, yn 95 mlwydd oed.

 Teulu 
Priododd Doris Hare a Dr Fraser Roberts bu iddynt dwy ferch Susan a Catherine Funeral Notices – Doris Hare adalwyd 24 Hydref 2018

 Ffilmograffi ddethol 

 Night Mail (1935)
 Jubilee Window (1935)
 Luck of the Navy (1938) - Mrs. Maybridge
 Discoveries (1939) - Bella Brown
 She Couldn't Say No (1939) - Amelia Reeves
 It's Hard to Be Good (1948) - Minor Role
 Here Come the Huggetts (1948) - Mrs. Fisher
 The History of Mr. Polly (1949) - May Pant
 Dance Hall (1950) - Blonde
 Double Exposure (1954) - WPC
 Tiger by the Tail (1955) - Nurse Brady
 No Smoking (1955) - cwsmer
 Strangers' Meeting (1957) - Nellie
 Another Time, Another Place (1958) - Mrs. Bunker
 The League of Gentlemen (1960) - Molly Weaver
 A Place to Go (1964) - Lil Flint
 On the Buses (1969–1973) - Mum
 On the Buses (1971) -  Mum
 Mutiny on the Buses (1972) - Mum
 Holiday on the Buses (1973) - Mum
 Confessions of a Pop Performer (1975) - Mrs. Lea
 Confessions of a Driving Instructor (1976) - Mrs. Lea
 Confessions from a Holiday Camp (1977) - Mrs. Lea
 Why Didn't They Ask Evans? (1980, Ffilm teledu) - Rose Pratt
 Never the Twain (1988)
 Nuns on the Run (1990) - Sister Mary of the Sacred Heart
 Second Best (1994) - Mrs. Hawkins (ymddangosiad olaf)

Doris hare are IMDb adalwyd 24 Hydref 2018

 Cyfeiriadau 

Categori:Genedigaethau 1905
Categori:Marwolaethau 2000
Categori:Aelodau Urdd yr Ymerodraeth Brydeinig
Categori:Actorion ffilm o Gymru
Categori:Actorion llais o Gymru
Categori:Actorion radio o Gymru
Categori:Actorion teledu o Gymru
Categori:Actorion theatr o Gymru